|  |
| --- |
| **รัฐบาลขอความร่วมมือประชาชนใช้บริการรถสาธารณะไปยังพระบรมมหาราชวัง (18/10/59)** |
| |  | | --- | | **รัฐบาลขอความร่วมมือประชาชนใช้บริการรถสาธารณะไปยังพระบรมมหาราชวัง (18/10/59)** | |
| รัฐบาลขอความร่วมมือประชาชนใช้บริการรถสาธารณะไปยังพระบรมมหาราชวัง วอนผู้ใช้รถอย่าจอดแช่ ลดปัญหาการจราจรติดขัด เตือนอย่าหลงเชื่อข้อความที่ส่งต่อกันกรณีเป็นเจ้าภาพบำเพ็ญพระราชกุศลคืนละ 20,000 บาท  พลโท สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า เนื่องจากขณะนี้ มีพี่น้องประชาชนที่มีความตั้งใจจะเดินทางไปถวายสักการะเบื้องหน้าพระบรมฉายาลักษณ์และลงนามสมุดหลวง เพื่อถวายความอาลัยพระบาทสมเด็จพระปรมินทรมหาภูมิพลอดุลยเดช ณ ศาลาสหทัยสมาคม ในพระบรมมหาราชวัง เป็นจำนวนมาก ทำให้การจราจรบริเวณโดยรอบพระบรมมหาราชวังติดขัด  "รัฐบาลจึงขอความร่วมมือพี่น้องประชาชนให้ใช้บริการรถโดยสารสาธารณะ เช่น รถโดยสารของ ขสมก. กทม. หรือที่กองทัพจัดไว้ให้ตามจุดต่าง ๆ โดยพยายามไม่นำรถส่วนตัวเข้าไปในบริเวณดังกล่าว  รวมทั้งขอความร่วมมือผู้มีจิตอาสาที่ขนน้ำและอาหารไปให้บริการประชาชนที่ท้องสนามหลวง ไม่จอดรถแช่ โดยใช้เวลานาน เพื่อบรรเทาปัญหาการจราจรแออัด"  นอกจากนี้ ขอเรียนเพิ่มเติมว่า ประกาศสำนักพระราชวังกรณีพระราชทานพระราชานุญาตให้ภาคส่วนต่าง ๆ ทั้งบุคคล คณะบุคคล ภาครัฐบาล รัฐวิสาหกิจ ภาคเอกชน และประชาชนทั่วไป ร่วมเป็นเจ้าภาพบำเพ็ญพระราชกุศลสวดพระอภิธรรมพระบรมศพ ภายหลังจากการพระราชพิธีทรงบำเพ็ญพระราชกุศลครบ 50 วันนั้น  "ขณะนี้ยังไม่มีรายละเอียดใด ๆ จึงขอให้ประชาชนอย่าหลงเชื่อข้อความที่มีการส่งต่อกันว่า มีค่าใช้จ่ายคืนละ 20,000 บาท ทั้งนี้ ให้รอประกาศอย่างเป็นทางการจากสำนักพระราชวังต่อไป" |
| [http://www.dla.go.th/images_new/icon_first.gifhttp://www.dla.go.th/images_new/icon_prev.gif](http://www.dla.go.th/servlet/TemplateOrganizeServlet)ข้อมูลที่ 0 - 0 จาก 0 [http://www.dla.go.th/images_new/icon_next.gifhttp://www.dla.go.th/images_new/icon_last.gif](http://www.dla.go.th/servlet/TemplateOrganizeServlet) | | |
|  |  |  |